[{"text_idx": "#000002", "text": "Trefnu\u2019r ymweliadGwarchodfa NaturY co\u0302d cefn gwladMynediad"}, {"text_idx": "#000003", "text": "Llinell amserEnwau yn Yr Ardal"}, {"text_idx": "#000004", "text": "Yng Nghwm Idwal, defnyddir cerrig i roi gwyneb ar y llwybrau."}, {"text_idx": "#000005", "text": "Mae rhinweddau daearegol Cwm Idwal o bwysigrwydd rhyngwladol, ac o\u2019r herwydd ni ddefnyddir cerrig o\u2019r safle. Mae cerrig addas yn cael eu prynu a\u2019u cludo i\u2019r darn o lwybr sydd angen ei drwsio. Gwneir hyn gan amlaf gan hofrennydd, sy\u2019n costio tua \u00a3900 yr awr."}, {"text_idx": "#000006", "text": "Mae gan Warchodfa Natur Genedlaethol Cwm Idwal gyllid blynyddol ar gyfer gwaith cyfalaf, fel adfer llwybrau. Gall y cyllid hwn newid yn flynyddol, felly mae\u2019n rhaid blaenoriaethu gwaith llwybrau. Er mwyn darganfod ble mae\u2019r erydu ar ei waethaf, rhaid monitro\u2019r llwybrau yn gyson, a drwy wneud yr arolygon hyn cawn weld pa ddarnau o lwybr sydd angen eu hadfer."}, {"text_idx": "#000007", "text": "Wrth benderfynu pa ddarn o lwybr sy\u2019n cael ei adfer gyntaf rhaid ystyried y canlynol:"}, {"text_idx": "#000008", "text": "Pwysau cerdded blynyddol ar y llwybr / beth yw\u2019r peryg fod yr erydiad yn ehangu.\nNatur a lleoliad y llwybr \u2013 bydd canran uwch o ymwelwyr yn defnyddio llwybrau isel yng Nghwm Idwal, felly bydd y pwysau cerdded yn uwch.\nDiogelwch y cyhoedd \u2013 Os oes rhywbeth wedi digwydd sydd yn gwneud unrhyw lwybr troed yn beryglus, bydd y darn hwn o lwybr yn cael sylw gyntaf."}]